Z A P I S N I K

16. sjednice Vijeća Mjesnog odbora Studentski grad, održane 28. rujna 2026.
u prostorijama Mjesnog odbora Studentski grad, Ulica Vile Velebita 1a,
s početkom u 18,30 sati


NAZOČNI ČLANOVI VIJEĆA: 

1. RENATA HOFER
1. VLADO VARAT
1. MIRO OJVAN
1. SNJEŽANA ŽIVČIĆ
1. DRAŽEN RUBIĆ
1. MARIJA GEORGIEV
1. ZORAN PRERADOVIĆ


Predsjedava: Renata Hofer, predsjednica Vijeća.

Zapisnik vodi: Marija Georgiev.

Predsjednica utvrđuje da je prisutno 7 od ukupno 7 članova Vijeća, što znači da Vijeće može pravovaljano odlučivati te otvara 16. sjednicu Vijeća Mjesnog odbora Studentski grad.
Predsjednica Vijeća daje zapisnik 15. sjednice na verifikaciju.
[bookmark: _GoBack]Vijeće prihvaća tekst zapisnika 15. sjednice, uz primjedbu člana Vijeća, gosp. Mire Ojvana, koji izjavljuje da je glasao suzdržano vezano uz točku 1.

Potpredsjednik predlaže dopunu dnevnog reda:
1. Zaključak o zahtjevu građana za postavljanjem košarica za mješoviti otpad – donošenje zaključka;
2. Zaključak o zahtjevu za terenskim očevidom zbog postavljanja zaštitnih stupića u Studentskom gradu – donošenje zaključka.


Na prijedlog predsjednice, Vijeće jednoglasno utvrđuje


DNEVNI RED:

1. Zaključak o zahtjevu za redovno korištenje prostora Mjesnog odbora Studentski grad, Ulica Vile Velebita 1a – donošenje zaključka;
2. Zaključak o zahtjevu za postavljanjem zaštitnih stupića u Dankovečkoj ulici – donošenje zaključka;
3. Zaključak o zahtjevu za postavljanjem znaka zabrane parkiranja u Dankovečkoj ulici – donošenje zaključka;
4. Zaključak o prijedlogu za sanaciju rupe na livadi pokraj školskog igrališta te uređenje livade – donošenje zaključka;
5. Zaključak o zahtjevu građana za postavljanjem košarica za mješoviti otpad – donošenje zaključka;
6. Zaključak o zahtjevu za terenskim očevidom zbog postavljanja zaštitnih stupića u Studentskom gradu – donošenje zaključka;
7. Pitanja, prijedlozi i obavijesti.


Ad. 1) Zaključak o zahtjevima za redovno korištenje prostora mjesne samouprave Studentski grad, Ulica Vile Velebita 1a

Uvodno obrazloženje iznosi predsjednica Vijeća.
U raspravi sudjeluju: Renata Hofer, Vlado Varat, Snježana Živčić, Marija Georgiev i Zoran Preradović
Nakon provedene rasprave, Vijeće jednoglasno donosi

ZAKLJUČAK
o redovnom korištenju prostora

1. Vijeće je razmotrilo zaprimljeni zahtjev za redovno korištenje prostora Mjesnog odbora Studentski grad, Ulica Vile Velebita 1a.

2. Vijeće odobrava redovno korištenje prostora u razdoblju od 28. rujna 2026. do 31. kolovoza 2027., bez naknade:

· Dvorana A, Udruga umirovljenika Zagrebačka Dubrava, druga i četvrta srijeda u mjesecu od 9,00 do 11,00 sati.

3. Ovaj zaključak bit će dostavljen Gradskom uredu za mjesnu samoupravu, promet, komunalne poslove, civilnu zaštitu i sigurnost.


Ad. 2) Zaključak o zahtjevu građana za postavljanjem zaštitnih stupića u Dankovečkoj ulici

Uvodno obrazloženje iznosi predsjednica Vijeća.
U raspravi sudjeluju: Renata Hofer, Vlado Varat, Snježana Živčić, Marija Georgiev, Dražen Rubić, Miro Ojvan i Zoran Preradović.
Nakon provedene rasprave, Vijeće jednoglasno donosi

ZAKLJUČAK
o zahtjevu građana za postavljanjem zaštitnih stupića u Dankovečkoj ulici

1. Razmotren je zahtjev građana za postavljanjem zaštitnih stupića u Dankovečkoj ulici od kružnog toka Dankovečka – Kolakova do Dankovečke ulice 110, kao i pojačani nadzor i kontrolu nepropisnog parkiranja na navedenoj lokaciji.
2. Vijeće predlaže da nadležni Gradski ured za mjesnu samoupravu, promet, komunalne poslove, civilnu zaštitu i sigurnost, Sektor za mobilnost, odredi postoji li potreba za postavljanjem zaštitnih stupića na traženoj lokaciji.
3. Vijeće također predlaže pojačani nadzor i kontrolu nepropisnog parkiranja na navedenoj lokaciji.
Ad. 3) Zaključak o zahtjevu za postavljanjem znaka zabrane parkiranja u Dankovečkoj ulici

Uvodno obrazloženje iznosi predsjednica Vijeća.
U raspravi sudjeluju: Renata Hofer, Vlado Varat, Snježana Živčić, Marija Georgiev, Dražen Rubić, Miro Ojvan i Zoran Preradović.
Nakon provedene rasprave, Vijeće jednoglasno donosi

ZAKLJUČAK
o zahtjevu za postavljanjem znaka zabrane parkiranja u Dankovečkoj ulici

1. Razmotren je zahtjev građana za postavljanjem znaka zabrane parkiranja u Dankovečkoj ulici, kod kućnih brojeva 48 i 50, zbog nepropisnog parkiranja.
2. Vijeće predlaže da nadležni Gradski ured za mjesnu samoupravu, promet, komunalne poslove, civilnu zaštitu i sigurnost, Sektor za mobilnost, odredi postoji li potreba za postavljenjem traženog prometnog znaka na navedenoj lokaciji.


Ad. 4) Zaključak o prijedlogu za sanaciju rupe na livadi pokraj školskog igrališta te uređenje livade 
Uvodno obrazloženje iznosi predsjednica Vijeća.
U raspravi sudjeluju: Renata Hofer, Vlado Varat, Snježana Živčić, Marija Georgiev, Dražen Rubić, Miro Ojvan i Zoran Preradović.
Nakon provedene rasprave, Vijeće jednoglasno donosi

ZAKLJUČAK
o prijedlogu za sanaciju rupe na livadi pokraj školskog igrališta te uređenje livade

1. Razmotren je prijedlog članova Vijeća za sanaciju rupe na livadi pokraj školskog igrališta kod Osnovne škole Vjenceslava Novaka te uređenje livade.
2. Vijeće predlaže da djelatnici Zagrebačkog holdinga, Podružnice Zrinjevac saniraju rupu na livadi pokraj škole i posade travu.


Ad. 5) Zaključak o zahtjevu građana za postavljanjem košarica za mješoviti otpad
Uvodno obrazloženje iznosi predsjednica Vijeća.
U raspravi sudjeluju: Renata Hofer, Vlado Varat, Snježana Živčić, Marija Georgiev, Dražen Rubić, Miro Ojvan i Zoran Preradović.
Nakon provedene rasprave, Vijeće jednoglasno donosi

ZAKLJUČAK
o zahtjevu građana za postavljanjem košarica za mješoviti otpad

1. Razmotren je zahtjev građana i uprave Osnovne škole Vjenceslava Novaka za postavljenjem dodatnih košarica za mješoviti otpad pokraj školskog igrališta
2. Vijeće predlaže postavljanje dodatnih košarica za mješoviti otpad na navedenoj lokaciji.
Ad. 6) Zaključak o zahtjevu za terenskim očevidom zbog postavljanja zaštitnih stupića u Studentskom gradu
Uvodno obrazloženje iznosi predsjednica Vijeća.
U raspravi sudjeluju: Renata Hofer, Vlado Varat, Snježana Živčić, Marija Georgiev, Dražen Rubić, Miro Ojvan i Zoran Preradović.
Nakon provedene rasprave, Vijeće jednoglasno donosi

ZAKLJUČAK
o zahtjevu za terenskim očevidom zbog postavljanja
zaštitnih stupića u Studentskom gradu

1. Razmotren je zahtjev članova Vijeća da se organizira terenski očevid sa stručnjacima iz Gradskog ureda za mjesnu samoupravu, promet, komunalne poslove, civilnu zaštitu i sigurnost vezano uz postavljanje zaštitnih stupića u Studentskom gradu.
2. Vijeće predlaže da se od strane Gradskog ureda za mjesnu samoupravu, promet, komunalne poslove, civilnu zaštitu i sigurnost, Sektora za mobilnost, izvrši temeljiti očevid svih lokacija za koje je Vijeće do sada tražilo stupiće, uz obavezno prisustvo jednog ili više članova Vijeća.

Ad. 7)  Pitanja, prijedlozi i obavijesti
Potpredsjednik predlaže da se u budućnosti sazove zbor građana kako bi se građanima dala mogućnost da postave pitanja vezano uz njihove zahtjeve prema Mjesnom odboru Studentski grad. 
Potpredsjednik također obavještava da je u planu sastanak sa suvlasnicima lokala na Tržnici Dubrava vezano uz problem smeća na samoj Tržnici Dubrava. 
Članovi Vijeća obavještavaju da su uklonjene klupe u Ulici Milovana Gavazzija kod kućnih brojeva 5, 7 i 9.
Predsjednica odgovara da će istražiti što se dogodilo na navedenoj lokaciji. 


Završeno u 19,15 sati.

KLASA: 024-08/26-003/2022
URBROJ: 251-13-11-6/015-26-2
U Zagrebu, 28. rujna 2026.

Zapisnik sastavila: Marija Georgiev
         Predsjednica
Vijeća Mjesnog odbora
       Studentski grad    

							                     Renata Hofer
